open-index/open-wikipedia-markdown huggingface dataset:
Hexe Lilli (televida serio)

**Hexe Lilli** (germane) respektive **Lilly the Witch** (angle) estas serio de desegnofilma televida serio kunproduktita en Germanio, Kanado, Francio kaj Britio, pri "sorĉistino Lili" - knabino de la 3-a respektive 4-a lerneja klaso kiu iĝas sorĉistino kaj travivas multajn aventurojn. La serio baziĝas je la origine germanlingvaj porinfanaj libroj "Hexe Lilli" de la verkisto Knister. Krom en televidaj kanaloj, la unuopaj epizodoj ankaŭ videblas per vidbendoj kaj lumdiskegoj.

## Enhavo 
Lilli, knabino de la 3-a respektive 4-a lerneja klaso, trovas sorĉolibron kaj kun ĝi la drakon "Hektor". Ŝi iĝas sorĉistino, amikiĝas kun la drako, la paro travivas multajn aventurojn kaj vojaĝas tra diversaj historiaj epokoj. Ekzemple ili esploras la sovaĝan okcidenton de Ameriko, la landon de la normanoj, de la vikingoj, de la dinosaŭroj, de fabeloj kaj aliajn lokojn. En mezepoka Anglio ili renkontas la heroon Robin Hood, en la ŝtonepoko la knabon *Garg* kaj aliajn kavernulojn, kaj en antikva Egiptio esploras piramidon.

## Tradukoj al aliaj lingvoj 
La desegnofilma serio tradukiĝis al pluraj pliaj lingvoj. Parte la nomo de la heroino adaptiĝis, ekzemple hispane ŝi nomiĝas *Kika Superbruia*, france simple *Lili* kaj pole *Lilli czarodziejka*.

## Kinejaj filmoj 
Enhave sendepende, en februaro 2009 publikiĝis la kineja filmo *Hexe Lilli - Der Drache und das Magische Buch* ("la drako kaj la magia libro") kaj en februaro 2011 la dua kineja filmo *Hexe Lilli – Die Reise nach Mandolan* ("la vojaĝo al [fantazia barata regno] Mandolan"). Kontraste al en la televida serio, en la kinejaj filmoj aktoras veraj homoj, kaj nur la drako Hektor estas komputile animigita.

## Epizodoj 

Unua sezono

Dua sezono

## Eksteraj ligiloj 
* 
* Hexe Lilli en la retejo de la germanlingva porinfana televida kanalo KiKA

## Notoj 
Kategorio:Germanaj televidaj serioj
Kategorio:Germanaj infanaj filmoj
Lilli, Hexe (televida serio)
Pilar Bardem

**Pilar BARDEM Muñoz** (naskiĝis  en Sevilo, Hispanio - mortis  en Sevilo) estis hispana aktorino.

## Vivo 
Pilar Bardem en marto 1939 naskiĝis en artista familio. La gepatroj Rafael Bardem (1889–1972) kaj Matilde Muñoz Sampedro (1900–1969) ambaŭ estis aktoroj. Ŝia frato estis la filmreĝisoro Juan Antonio Bardem (1922–2002). Dum la hispana enlanda milito ŝi vivis en Barcelono, Donostio (San Sebastián) kaj Sevilla, kaj poste revenis al Madrido, kie la gepatroj pasigis la pli grandan parton de siaj vivoj. Pilar Bardem komencis studi medicinon, sed sen diplomo ĉesis la studadon. Krome tiutempe ŝi laboris kiel fotomodelo.

En la 1970-aj jaroj ŝi komencis aktori en malgrandaj roloj de teatraĵoj, operetoj, kinejaj kaj televidaj filmoj. Interalie ŝi ankaŭ aktoris en pluraj filmoj kiujn reĝisoris ŝia frato. Ĝis la jaro 2012 sekvis roloj en pli ol cent kinejaj kaj televidaj filmoj. Aparte ŝi sukcesis en la 1990-aj jaroj. La rolo de Doña Julia en la filmdramo *Nadie hablará de nosotras cuando hayamos muerto* (1995) de Agustín Díaz Yanes en 1996 rezultigis por ŝi la Hispanan Filmpremion *Goja* kaj la premion de la sindikato de hispanaj aktoroj (*Premios Unión de Actores*). Ankaŭ tre atentatis ŝia rolo de la aktorino María Zambrano en la filmo *María querida*, por kiu ŝi denove nomumiĝis por la premio *Goja*. En 2009 ŝi transprenis rolon en la germanlingva porinfana kineja filmo *Hexe Lilli – Der Drache und das Magische Buch* kaj ankaŭ aktoris en la daŭriga filmo *Hexe Lilli - die Reise nach Mandolan*.

Pilar Bardem estis la patrino de Carlos Bardem (naskiĝis en 1963), Mónica Bardem (naskiĝis en 1964) kaj Javier Bardem (naskiĝis en 1969), kiuj ankaŭ profesie laboras kiel aktoroj respektive verkistoj. Ŝi estis la onklino de la kinreĝisoro Miguel Bardem (naskiĝis en 1963). En la lastaj jaroj ŝi konatiĝis ankaŭ pro sia engaĝiĝo pri socipolitikaj temoj. Kadre de la celebraĵo de la filmpremio *Goja* de 2003 ŝi furoris pro publika protesto kontraŭ la hispania partopreno en la iraka milito. En 2010 ŝi kune kun la reĝisoro Pedro Almodóvar kaj la verkisto Juan Goytisolo engaĝiĝis favore al la juĝisto Baltasar Garzón, kiu komencis proceson pri krimoj kontraŭ la homeco kontraŭ generalo Francisko Franko kaj multaj el la gravuloj de ties reĝimo.

Pilar Bardem estis prezidantino de la komunutila organizaĵo *AISGE* („Artistas, Intérpretes, Sociedad de Gestión“), kiu engaĝiĝas pri la protekto de intelekta propraĵo pri bild-, film- kaj son-dosieroj.

## Filmoj (elekto) 
* 1974: *La Regenta*
* 1992: *El beso del sueño* 
* 1995: *Boca a boca*
* 1995: *Nadie hablará de nosotras cuando hayamos muerto*
* 1997: *Carne trémula*
* 2001: *Sin noticias de Dios*
* 2004: *María querida*
* 2006: *Alatriste*
* 2009: Hexe Lilli – Der Drache und das Magische Buch
* 2011: Hexe Lilli – Die Reise nach Mandolan

## Referencoj 
## Literaturo 
* Pilar Bardem, Carlos Bardem: "La Bardem: mis memoria" ("La" Bardem: miaj memoraĵoj), eldonejo *Plaza Janés*, Barcelono 2005, ISBN 84-01-30533-0

## Eksteraj ligiloj 
* 

Kategorio:Hispanaj aktoroj
Alina Freund

**Alina Freund** (naskiĝis  en Munkeno, Germanio, do nun -jara; la nomo estas artistnomo - ĝis la jaro 2007 ŝi aktoris je la nomo *Jana Tausendfreund*) estas germana infana aktorino kaj germanlingva dublada parolistino.

## Biografio 
Jam en aĝo de 5 jaroj Alina Freund havis sian unuan rolon en la televida serio *Richter Alexander Hold* pri juraj procesoj. En decembro 2004 sekvis la unua rolo en granda televida filmo, per eta rolo en la filmo *Der Bergpfarrer* de la televida kanalo ZDF. Sekvis pluraj malgrandaj roloj en televidaj filmoj, kaj en 2008 ŝi per eta rolo en la produktaĵo *Im Winter ein Jahr* unuafoje videblis en kineja filmo.

En la porinfana kineja filmo *Hexe Lilli – Der Drache und das Magische Buch*, laŭ la serio de infanlibroj *Hexe Lilli* de la verkisto Knister, ŝi dum la filmada periodo de junio ĝis aŭgusto 2007 aktoris la rolon de la knabino *Lilli* kaj unuafoje havis ĉefan rolon en kineja filmo. La filmo publike kineje ekmontriĝis la 19-an de februaro 2009. La filmada periodo de la dua, daŭriga kineja filmo Hexe Lilli - Die Reise nach Mandolan okazis inter aŭgusto kaj oktobro 2009 en filmstudioj de la germania urbo Potsdam kaj en Barato, kaj tiu filmo publike kineje ekmontriĝis la 17-an de februaro 2011.

Alina Frend ludas fluton, laŭ retaj informoj komponas proprajn kanzonojn kaj regas diversajn sportajn disciplinojn.

## Premioj 
* 2009: Premio "Goldener Spatz" ("Ora pasero") kiel plej bona nova aktoro pro la filmo *Hexe Lilli - Der Drache und das Magische Buch*
* 2009: Premio "Der weiße Elefant" ("la blanka elefanto") pro la filmo *Hexe Lilli - Der Drache und das Magische Buch*

## Filmografio (elekto) 
* 2004: *Der Bergpfarrer*
* 2005: *Ausgerechnet Weihnachten*
* 2005: *Der Bergpfarrer 2 - Heimweh nach Hohenau*
* 2007: *Alma ermittelt - Tango und Tod*
* 2007: *Annas Alptraum kurz nach 6*
* 2008: *Im Winter ein Jahr*
* 2009: Hexe Lilli – Der Drache und das Magische Buch
* 2009: *Mein Nachbar, sein Dackel & ich*
* 2009/2010: *Der Alte* (televida krimfilma serio, epizodaj roloj)
* 2010: *Das zweite Wunder von Loch Ness*
* 2011: Hexe Lilli - Die Reise nach Mandolan

## Sinkronizaj roloj 
* 2009: *Santa Buddies – Auf der Suche nach Santa Pfote* kiel Mini
* 2010: *Ponyo - Das große Abenteuer am Meer* kiel Ponyo

## Eksteraj ligiloj 
* 
* paĝo pri Alina Freund en retejo de ŝia artista agentejo 

## Notoj 
Kategorio:Germanaj aktoroj
Kategorio:Germanaj infanaj aktoroj
Kategorio:Naskiĝintoj en Germanio
Tanay Chheda

**Tanay Chheda** (naskiĝis la 27-an de junio 1996 en Mumbajo, do nun -jara) estas barata infana aktoro. Li internacie konatiĝis pro siaj roloj en la filmoj *Taare Zameen Par* (2007), *Slumdog Millionaire* (2008), *My Name Is Khan* (2010) kaj *Hexe Lilli - Die Reise nach Mandolan* (2011).

Laŭ la stato de printempo 2012 li vivas en Mumbajo, kie li vizitas la  *Dhirubhai Ambani*. Liaj tre bonaj lernejaj atingoj instigis liajn instruistojn nomumi lin por studo en la renoma usona universitato Harvard.

Ĝis la stato de printempo 2012 li rolis en kvar kinejaj filmoj, ĉiuj menciataj supre. Por ĉiuj el tiuj kvar roloj li ricevis tre bonajn ĵurnalistajn kritikojn kaj diversajn filmpremiojn. Aparte li konatiĝis pro la rolo en la filmo Slumdog Millionaire de 2008, kiu premiiĝis per sume ok Akademiaj Premioj. Li flue parolas kaj la angla kaj la hindian.

## Eksteraj ligiloj 
* 

Kategorio:Barataj aktoroj
Kategorio:Barataj infanaj aktoroj
Kategorio:Naskiĝintoj en Barato
Kategorio:Naskiĝintoj la 27-an de junio
Trankvila revolucio

La **Trankvila revolucio** estis kebekia evento okazinta en la 1960-aj jaroj, kiu estis periodo de gravaj ŝanĝoj farita sen violento. Ĝi daŭris ĉirkaŭ 10 jarojn.

## Unua mencio 
La vorto *Trankvila revolucio* estis menciita, en la angla, unuafoje en 1960 en la kanada ĵurnalo *The Globe and Mail*, kiel *Quiet revolution*.

## Komenco 
En septembro 1959, Maurice Duplessis mortis, kaj 10 tagojn post lia morto Paul Sauvé anstataŭis lin, sed nur dum 100 tagoj, ĉar li mortis la . Antonio Barette anstataŭis tiam Paul Sauvé. La Trankvila revolucio komencis la , kiam Jean Lesage estis elektita. 

## Gravaj ŝanĝoj 
### Eduko 
La , la Kebekia Ministerio de Eduko (hodiaŭ la Kebekia Ministerio de Eduko, Sporto kaj Amuzo) estis kreita kaj la unua ministro estis Paul Gérin-Lajoie. Kun ĉi tiu ministerio, la eduksistemo ekestis senpaga ĝis la Universitato.

### Religio 
La loĝantaro kaj pastroj iĝis laikaj. La nombro de personoj, kiuj volas iĝi pastroj, ankaŭ malgrandiĝis.

La religio perdis sian influon. La ŝtato nun okupiĝas pri la eduko kaj la zorgo de la malsanuloj.

### Familioj 
La nombro de personoj en familioj malgrandiĝis de 10 ĝis 2 aŭ 1. La divorco estas pli ofta.

### Konsumado 
La provinco de Kebekio iĝis societo de konsumado, ĉar la aliro al la kredito en 1980 estis pli facila ol en 1900.

## Referencoj 
Kategorio:Revolucioj en la 20-a jarcento
Kategorio:Historio de Kebekio
Obersteckholz

**Obersteckholz** estis ĝis la 31-a de decembro 2009 komunumo de la distrikto Aarwangen kaj ekde la 1-a de januaro 2010 komunumo de la administra distrikto Supra Argovio en Kantono Berno, Svislando. Ĝi havis 409 loĝantojn je la 31-a de decembro 2009.

## Geografio 
Obersteckholz situas en monteta regiono en la Svisa Mezlando rekte sude de la urbo Langenthal. La komunumo Obersteckholz konsistas el la vilaĝo Obersteckholz kaj la setlejoj Habcherig, Hübeli, Pfyfferloch, Chleebe kaj Am Wald.

La teritorio de la komunumo etendiĝas sur areo de 3,90 km², de kiuj 27,9% estas kovritaj de arbaro, 66,5% servas por agrikulturo kaj 5,6% por setlado.

## Najbaraj komunumoj 
La komunumo Obersteckholz limas en nordo al la komunumo Langenthal, en oriento al Untersteckholz, kiu ekde la 1-a de januaro 2010 apartenas al la komunumo Langenthal, en sudo al Busswil ĉe Melchnau, kaj en oriento al Lotzwil.

## Trafiko 
Tra Obersteckholz pasas la kantona ĉefvojo n-ro 239.1 de Langenthal al Haltestelle Gondiswil. Mallarĝaj flankaj vojoj kondukas al Lotzwil kaj al Untersteckholz. La plej proksima alveturejo al la svisa aŭtovojo A1 situas proksimume 10 kilometrojn norde apud Rothrist. Per la buslinio 51 de Melchnau al Langenthal la komunumo estas konektita al la publika transportreto.

## Historio 
La unua dokumenta mencio de Steckholz datiĝas el la jaro 1255 kiel *Stechcholz*. Obersteckholz estis parto de la havaĵo de la Baronoj de Langenstein. Kune kun Untersteckholz ĝi apartenis al la malalta tribunalo de Langenthal kaj ekde la jaro 1406 al la supera tribunalo de la berna Voktejo Wangen. En la jaro 1831 Obersteckholz fariĝis aparta politika komunumo.

## Notoj kaj referencoj 
## Eksteraj ligiloj 
* Oficiala retejo de la komunumo Obersteckholz 

## Bildoj 

Dosiero:2012-03-17-Supra Argovio (Foto Dietrich Michael Weidmann) 215.JPG|Vilaĝeniro de Obersteckholz, setlejo *Im Wald*
Dosiero:2012-03-17-Supra Argovio (Foto Dietrich Michael Weidmann) 224.JPG|Lernejo de Obersteckholz
Dosiero:2012-03-17-Supra Argovio (Foto Dietrich Michael Weidmann) 227.JPG|Kampara bieno en Obersteckholz
Dosiero:2012-03-17-Supra Argovio (Foto Dietrich Michael Weidmann) 238.JPG|Setlejo Habcherig, Obersteckholz
El Real de San Vicente

[eta|dekstra|250px|Situo de la [provinco Toledo en Hispanio]]
[eta|dekstra|250px|Situo de El Real de San Vicente en la [provinco Toledo kaj en Hispanio]]
**El Real de San Vicente** (La Reĝa Loko -sed vidu sube- de Sankta Vincento) estas municipo de Hispanio, en la Provinco de Toledo, regiono de Kastilio-Manĉo.

## Toponimio 
La termino "real" signifas "militista kampadejo", kaj devenas el araba "*aryal*" kiu signifas "loko kie estas kampadita armeo". En la epoko de Romia Imperio ĝi nomiĝis Monto de Venuso.

## Loĝantoj 
La loĝantoj nomiĝas *Realeños*. La censita populacio en 2011 estis de 1.119 loĝantoj kaj la denseco estas de 20,72 loĝ/km².

## Situo 
El Real de San Vicente estas situa en la nordokcidenta parto de Kastilio-Manĉo en la komarko aŭ distrikto Montaro de San Vicente en la nordokcidenta parto de la provinco de Toledo, je altitudo de 800 m; je 76 km el Toledo, provinca ĉefurbo. La areo de ties teritorio estas de 54 km². La geografiaj koordinatoj estas 40°8′21″ N 4°41′25″ Ok.

## Geografio 
Limas kun la municipaj teritorioj de Fresnedilla en la provinco de Ávila kaj Pelahustán, Garciotum, Castillo de Bayuela, Hinojosa de San Vicente, Navamorcuende, Almendral de la Cañada kaj La Iglesuela en la provinco de Toledo.

## Ekonomio 
Agrikulturo kaj brutobredado tradicie.

## Historio 
Dum la epoko de kristana reloĝigo post la konkero al islamanoj, la areo estis ligata al Avilo.

Meze de la 20a jarcento la populacio duoniĝis pro elmigrado el la 1950-aj jaroj el 2,000 loĝantoj al 1,000 loĝantoj komence de la 1980-aj jaroj kaj tiele pli malpli stabiliĝis ĝis nun.

## Monumentoj kaj interesaĵoj 
* Ermitejo de Sankta Nikazo
* Preĝejo de Sankta Katerino.

## Notoj 
## Referencoj 
* Canto Hituero .
* Diputación de Toledo .
* Listo de urbestroj ĉe MAP .
* **GUTIÉRREZ PULIDO, David (2008):** "Apeo de la majada de la Cabeza de la Pinosa (1585)" en *Real*, nº 40, marzo de 2008, pp.25-26.
* **SÁNCHEZ MORENO, Antonio (2007):** "La guerra civil en El Real de San Vicente" en *Aguasal*, nº40, agosto de 2007.
* **SÁNCHEZ MORENO, Antonio (2006-2007):** "La guerra civil en El Real de San Vicente" en *Cuaderna*, nº 14-15, 2006-2007, pp. 135-154.

## Vidu ankaŭ 
* Municipoj de la provinco de Toledo

Kategorio:Kastilio-Manĉo
Kategorio:Municipoj de Toledo
Kategorio:Provinco Toledo
Machadinho d'Oeste

'''Machadinho d'Oeste''' estas municipo en la brazila subŝtato Rondonio, kiu havis 31.135 loĝantojn en 2010 .

## Vidu ankaŭ  
* Municipoj de Rondonio

## Referencoj 
Kategorio:Municipoj de Rondonio
Alameda (Malago)

eta|dekstra|250px|Preĝejo de la Senmakula Koncipo en Alameda

**Alameda** (signife poplejo, kio aperas stiligite en la blazono) estas urbeto kaj municipo en la norda parto de la provinco de Málaga, en la aŭtonoma komunumo Andaluzio, Hispanio. En 2011 ĝi havis 5471 loĝantojn. La loĝantoj nomiĝas, lokalingve, *Lametanos* (en la kastilia, *Alamedanos*).

## Kuriozaĵo 
En la korto de la paroĥa preĝejo de la Senmakula Koncipo estas enterigita fama bandito, José Maria Hinojosa Covacho ("El Tempranillo").

## Festoj 
Unu el la plej tradiciaj festoj en Alamedo estas la nokto de Kandeloj, je la 2-a de februaro (Prezentiĝo de la Sinjoro en la Templo). Ankaŭ la Sankta Semajno, de la Palmodimanĉo ĝis Pasko, estas aparte grava en la urbeto.

Je la 14-a kaj 15-a de majo oni celebras la feston pri sankta Isidro, patrona sanktulo de la urbeto.

La foiro okazas en aŭgusto, kun kantado, dancado, kaj bongustaj manĝaĵoj. Dume realiĝas ekspozicio de la tradicia andaluzia flamenko.

## Vidu ankaŭ
* Listo de municipoj de la provinco Malago

Kategorio:Municipoj de Provinco Málaga
Kategorio:Loĝlokoj de provinco Málaga
Ernő Szép

**Ernő SZÉP** [ernO sEp], hungare **Szép Ernő** estis hungara poeto, verkisto, dramisto kaj ĵurnalisto.

Li naskiĝis la 30-an de junio 1884 en **Huszt**, kiu nun estas Ĥust, Ukrainio. Li mortis la 2-an de oktobro 1953 en Budapeŝto.

## Biografio 
Lia debuta poemlibro aperis en 1902. Post unu jaro li estis ĵurnalisto en Budapeŝto. En 1908 li aliĝis al Nyugat, kie li amikiĝis kun Endre Ady. Li batalis en la 1-a mondmilito. Li unufoje ricevis premion en 1933. En 1944, kiel judo, li estis deportita. Post la 2-a mondmilito li vivis malriĉa.

Ernő Szép estis membro de Societo Petőfi.

## Verkoj (elekto) 
* *Első csokor* (Unua bukedo), poemoj kaj tradukaĵoj, 1902
* *Énekeskönyv* (Kantlibro), poemoj, 1912
* *Egy kis színház* (Iom da teatro), dramo, 1917
* *Szegény, grófnővel álmodott* (Malriĉulo, li sonĝis kun grafino), romano, 1921
* *Lila ákác* (Violkolora robinio), romano, baldaŭe ankaŭ filmo, 1921
* *Szép Ernő válogatott versei* (elektitaj poemoj de E. Szép), 1978
* *Hét szín* (Sep koloroj), elektitaj poemoj, 1989
* *Fiú, leány* (Knabo, knabino), forgesitaj dramoj, 2006
* *Natália* (romano), 2008
* diversaj tradukaĵoj
* en Esperanto aperis verkaĵo en Hungara Antologio, 1933

## En Esperanto aperis 
* *Ŝercoj de reĝo Matiaso*, tradukis Jozefo Horvath, Hungaria Esperanto-Asocio, 2024. Elŝutebla

## Memorigiloj 
* memortabulo en Budapeŝto
* premio *Szép Ernő* por dramistoj

## Fontoj 
* Hungara Vikipedio

Szép
Szép
Szép
Szép
Mihály Sztárai

**Mihály SZTÁRAI** [mihAj stArai], hungare **Sztárai Mihály,** Esperante **Mikaelo Sztárai** estis hungara poeto, reformista luterana pastro, episkopo kaj komponisto.

Pri la naskiĝo informoj mankas, kelkaj opinias, ke li naskiĝis en vilaĝo **Sztára,** kiu nun estas Staré, Slovakio. Li mortis supozeble en Pápa.

## Biografio 
Li frekventis lernejojn en Sárospatak kaj Padova, poste li aliĝis al franciskana ordeno. En 1528 li forlasis la ordenon kaj li agitis por la luteranismo en la tuta Hungara reĝlando. Tiutempe tio estis tre danĝera kaj malfacila tasko. Li fondis luteranan episkopejon, kies unua episkopo li estis. En 1579 li edziĝis, ankaŭ lia filo estis same predikisto.

## Verkoj (elekto) 
* *Cormoedia lepidissima de sacerdotio* (latine)
* *Az igaz papsagnac tikere* (Sukceso de vera pastreco), 1550, 1559, 1870
* *Achab Kyral Hytetlensegeröl es Illies Prophetanak megy feddeseröl valo szep Historia* (Bela historio pri reĝo Achab...), 1574, 1619
* *Historia de Vita beati Athanasy Alexandriae Episcopi fidelissimi* (latine), 16-a jarcento
* Pli gravaj verkoj, 1886
* diversaj ekleziaj melodioj, liaj psalmoj ankaŭ nun estas kantataj

## Fontoj 
* Hungara Vikipedio

Kategorio:Hungaraj poetoj
Kategorio:Hungaraj komponistoj
Kategorio:Hungaraj pastroj
Kategorio:Hungaraj franciskanaj monaĥoj
Kategorio:Hungaraj luteranaj episkopoj
Kategorio:Hungaraj predikistoj
Arondismento Laval

La **arondismento Laval** (france *arrondissement de Laval*) estas administra parto de Francio nomata arondismento. Ĝi lokiĝas en la departemento *Mayenne* [majen'] kaj en la regiono Luarlandoj aŭ *Luarlandio* ( [pe.i də la lwaʁ]). La arondismenta ĉefurbo estas la samnoma urbo Laval. Komence de la jaro  en la arondismento vivis  sur areo de  kvadrataj kilometroj, kio rezultigas loĝdenson de  loĝantoj/km². 

La arondismento ekde administra reformo de marto 2015 inkludas komunumojn de 7 kantonoj.

## Referencoj 
## Vidu ankaŭ 
* Komunumoj de Mayenne 
* Listo de arondismentoj de Francio

Laval
Rasmus Lerdorf

**Rasmus LERDORF** (naskiĝis la 22-an de novembro 1968 en Qeqertarsuaq, Gronlando) estas dana programisto kun civitaneco de Kanado kaj estas konata kiel la kreanto de PHP. Li mem aŭtoris la du unuajn versiojn de PHP. Lerdorf ankaŭ partoprenis en la evoluo de sekvaj versioj per konduko de grupo de programistoj, nome Andi GUTMANS kaj Zeev SURASKI.

Li diplomitiĝis en King City Secondary School en la jaro 1988, kaj en la jaro 1993 li diplomitiĝis en la Universitato de Waterloo kun Bakalaŭro pri Aplikata Scienco en Inĝenierado de Sistema Desegno. Ekde septembro 2002 ĝis la 6-a novembro 2009 li laboris kiel Inĝeniero de Infrastruktura Arĥitekturo je Yahoo! Inc. Ekde 2011 li estas konsultanto por ekfirmaoj.

Li kontribuis al la retservilo Apache  kaj li ankaŭ adiciis la LIMIT klaŭzon al mSQL en 1995. En 2003, li estis nomita de la MIT Technology Review TR100 kiel iu de la 100 gravaj novigantoj en la mondo sub la aĝo de 35-jaroj.
Lerdorf estas ofta parolanto ĉe Malferma Fonto konferencoj ĉirkaŭ la mondo. Dum lia prelega  prezento ĉe OSCMS 2007, li prezentis sekurecon kaj vundeblecon en ĉiu de la projektoj reprezentitaj ĉe la konferenco de tiu jaro.

## Referencoj 
## Eksteraj ligiloj 
* Personal Blog angle

Kategorio:Danaj programistoj
Constantin Sănătescu

**Constantin SĂNĂTESCU** [konstantin sǝnǝtesku] (naskiĝis la  en Craiova, mortis la  en Bukareŝto) estis rumana generalo. Post la ŝtatrenverso de 1944, kies rezulto estis transiro de Rumanio el la Akso al la Aliancanoj, la  li fariĝis ĉefministro de Rumanio.

Li estis filo de la generalo Gheorghe Sănătescu. En 1907 li finlernis en la Armea Lernejo de Bukareŝto, en 1913 militis en la dua balkana milito kaj en la unua mondmilito. Dum la intermilita periodo li laboris kiel armea ataŝeo en Parizo kaj Londono. En 1935 li iĝis generalo kaj du jarojn poste — estro de la stabo. En 1940 Sănătescu gvidis rumanan delegitaron al Moskvo. En la jaroj 1941-1943 li estris la 4-an Korpuson kaj en la jaroj 1943-1944 la 4-an Armeon.

Post la ŝtatrenverso, kiu finis la regadon de marŝalo Ion Antonescu, reĝo Mikaelo la 1-a komisiis al Sănătescu formi novan registaron. La nova ĉefministro sensukcese penis plibonigi la rilatojn kun Usono por savi Rumanion de sovetia okupado. Pro kreskanta suspekto de Josif Stalin pri lia agado li estis devigita rezigni el la posteno la 2-an de decembro de la sama jaro. En 1947 li mortis pro kancero kaj estis entombigita kun plena soldata honorigo.

## Vidu ankaŭ 
* Ŝtatrenverso en Rumanio de 1944

Kategorio:Naskiĝintoj en Rumanio
Kategorio:Mortintoj en Rumanio
Kategorio:Armeestroj de la Dua Mondmilito
Kategorio:Ĉefministroj de Rumanio
Kategorio:Rumanoj de la Unua Mondmilito
Kategorio:Rumanoj de la Dua Mondmilito
Kategorio:Ŝtatestroj aŭ registarestroj en la Dua Mondmilito
Kategorio:Viroj
Brian Clegg

**Brian CLEGG** (naskiĝis la 6-an de majo 1955) estas angla aŭtoro de popularsciencaj verkoj pri lumo, senfineco, praeksplodo, biografioj de grandaj sciencistoj.
Li studis fizikon en Kembriĝo. Liaj verkoj estis tradukitaj en multajn lingvojn.

## Verkoj 
* **How to Build a Time Machine** (2011, Kiel konstrui tempomaŝinon)
* **Inflight Science** (2011, )
* **Armageddon Science** (2010)
* **Before the Big Bang** (2009, Antaŭ la Praeksplodo)
* **Ecologic** (2009, Ekologio)
* **Upgrade Me** (2008, Ĝisdatigu min)
* **The Global Warming Survival Kit** (2007)
* **The Man Who Stopped Time** (2007, Viro, kiu haltigis la tempon - pri Eadweard Muybridge, pioniro de fotografado)
* **Getting Science** (2007)
* **The God Effect** (2006)
* **A Brief History of Infinity** (2003, Konciza historio de senfineco)
* **The First Scientist** (2003, La unua sciencisto)
* **Light Years** (2001, Lumjaroj)

## Fontoj 
* *Před velkým třeskem* (ĉeĥlingva traduko de libro “Antaŭ la Praeksplodo" - en la ĉapitro “Ankaŭ radio elsendas ondojn" li mencias prelegon okazintan en Oksfordo la 6-an de majo 1955 kaj aldonas, ke en tiu tago li naskiĝis)
* Verkoj de Brian Clegg en Nacia Biblioteko en Prago
Laborlingvo

**Atentu**: laborlingvo ne ĉiam estas sinonima al oficiala lingvo.

**Laborlingvo**, **funkcia lingvo** aŭ **procedura lingvo** havas unikan statuson en supernacia firmao, socio, ŝtato aŭ alia grupo aŭ organizaĵo kiel ĝia precipa lingvo de komunikado. Ĝi estas ĉefe la lingvo de ĉiutaga korespondado kaj konversacioj, ĉar la organizaĵo kutime havas membrojn kun diversaj malsamaj lingvofonoj.

La plejmulto de internaciaj organizaĵoj interne utiligas laborlingvojn, ofte la anglan aŭ la francan lingvon. Por difinita organizaĵo, la laborlingvo povas esti ankaŭe ĝia oficiala lingvo, sed ne nepre.

## Vidu ankaŭ 
* Heredaĵa lingvo
* Lingvafrankao
* Internacia planlingvo
* Oficiala lingvo

## Notoj 
Kategorio:Sociolingvistiko
Kategorio:Interlingvistiko‎
György Ránki

**György RÁNKI** [djordj rAnki], hungare **Ránki György** estis hungara komponisto.

György Ránki naskiĝis la 30-an de oktobro 1907 en Budapeŝto, mortis la 22-an de majo 1992 en Budapeŝto.
## Biografio 
György Ránki studis en Muzikarta Altlernejo Ferenc Liszt inter 1926-1930 en Budapeŝto, kie li lernis komponadon de Zoltán Kodály, poste li studis la popolmuzikon helpe de László Lajtha. Post la 2-a mondmilito li plenumis gravan muzikan postenon ĉe la Hungara Radio, poste li vivis du jarojn en Londono kaj Parizo. Hejmenveninta li okupiĝis pri ĉiuj branĉoj de la muziko. En 1954 li ricevis premion Kossuth kaj precipe poste ankaŭ aliajn premiojn.

## Verkoj (elekto) 
* *Pomádé király új ruhája* (Nova vesto de reĝo Pomádé), opero laŭ fabelo de Hans Christian Andersen, 1953
* *Az ember tragédiája* (La Tragedio de l' homo), opero laŭ Imre Madách, 1970
* *A holdbéli csónakos* (La boatisto de la Luno), opero laŭ verko de Sándor Weöres, 1979
* *Muzsikus Péter Hangszerországban* (Muzikisto Petro en Muzikilolando), porinfana opero kun teksto de József Romhányi
* *1944 Cantus urbis*, oratorio
* *Ének a városról*, oratorio 1972
* *Káin és Ábel*, oratorio 1992
* *Cirkusz* (Cirko), baleto aŭ danca dramo, 1965
* *Pázmán lovag*, baleto
* simfonioj kaj aliaj muzikaĵoj
* 50 da akompanaj muzikoj por filmoj

## Memorigiloj 
* memortabulo en Budapeŝto
* arta lernejo de Ráckeve prenis la nomon Ránki György

## Fontoj 
* Hungara Vikipedio

Kategorio:Hungaraj klasikaj komponistoj
Kategorio:Budapeŝtanoj
Kategorio:Hungaraj filmaj komponistoj
John McMahon (politikisto)

Kolonelo Siro **John McMAHON**, 1-a Baroneto (n. ĉ. 1754 - m. la 12-an de septembro, 1817) estis irlande naskita brita politikisto kaj kortega funkciulo. Li estis soldato, kiu de 1802 ĝis 1812 elektiĝis por reprezenti la lokon Aldeburgh en la brita parlamento. De 1811 aŭ 1812 ĝis sia morto, li estis membro de la reĝa privata konsilantaro kaj Privata Sekretario de la Brita Reĝo. Dum la kariero li servis ankaŭ en diversaj aliaj postenoj, ekzemple kiel la dispagisto de pensioj al vidvinoj, kaj kiel konsilisto al la duko de Kornvalo. Nelonge antaŭ la morto, oni kreis por li baronetecon. Li ankaŭ rolas (malflate) en unu romano, *Regency Buck* de Georgette Heyer.

Kategorio:Naskiĝintoj en 1754
Kategorio:Mortintoj en 1817
Kategorio:Britaj politikistoj
Preĝejo Sankta Leopoldo (Budafok)

**Preĝejo de Leopoldo la 3-a Sankta** estas romkatolika paroĥa preĝejo en Hungario, en Budapeŝto, en distrikto Budafok-Tétény.

## Historio 
En Budafok oni konstruis unue kapelon de Sankta Petro kaj Sankta Paŭlo, kiu ne sufiĉis por la loĝantaro. La preĝejo estis konstruita en la 1750-aj jaroj kun financa apogo de Maria Tereza de Aŭstrio, sed baldaŭe ankaŭ ĝi estis malgranda. En 1792 la preĝejo estis pligrandigita. Ekde 1896 estas videbla la nuna formo. La unua orgeno muzikis inter 1764-1904, poste la dua orgeno estas aŭdebla. La preĝejo estis plene renovigita en la 1990-aj jaroj.

## Konstruaĵo 
La svelta turo situas super la enirejo. La konstruaĵo havas unu navon kaj du flankokapelojn. Interne la ĉealtara bildo prezentas Sanktan Leopoldon.

La preĝejo estas Monumento historia. Kermeso okazas en la 15-an de novembro.

## Fontoj 
* hungare

Sankta Leopoldo (Budafok)
Adam Hurinoviĉ

**Adam Hilari Hurinoviĉ** (beloruse Адам Гіляры Гурыновіч 13/25-an de januaro 1869, bieno Kavali, apud Mjadzel — 23-an de januaro 1894, laŭ aliaj faktoj 14-an de januaro 1894, 17-an de januaro 1894, bieno Kristinopal, apud Vilejka), — belorusa poeto, folkloristo. Devenis de nobela familio.

Dum 1879-1887 studis en lernejo en Vilno; dum la jaroj 1887-1893 studis en Peterburga teknologia instituto (pro malsano la studado rompis). Kolektis etnografiajn materialojn. En la jaro 1893 liaj kolektoj estis eldonitaj en Krakovo. Estro de fondita en la jaro 1889 konspira "Rondeto de junularo pola-litova-belorusa kaj ukrainia". Mondkoncepto de Hurinoviĉ estis formuligita sub influo de marksismo kaj ideoj de nobeldevenaj ruslandaj revoluciuloj de la jardeko 1880-a. En poezio estis sekvanto de Franciŝak Baguŝeviĉ, verkis pole, beloruse, ruse. Tradukis el pola, ukraina, rusa lingvoj. Estis arestita pro revolucia agado en la jaro 1893 en Vilno, estis transportita en Sankt-Peterburgo. Samjare, pro malsano estis sendita en patra bieno sub policia observo, kie mortis pro variolo.

Unuafoje, liaj versoj estis eldonitaj en la jaro 1921. Nomo de la poeto estis donita al strato en Mjadzel.

## Notoj 
## Fonto 
* Маракоў Л. У. Рэпрэсаваныя літаратары, навукоўцы, работнікі асветы, грамадскія і культурныя дзеячы Беларусі, 1794-1991. Энц. даведнік. У 10 т. Т. 1. - Мн.; 2003. ISBN 985-6374-04-9

Kategorio:Belorusaj verkistoj
Kategorio:Belorusaj poetoj
Kategorio:Belorusaj tradukistoj
Kategorio:Pollingvaj poetoj
Kategorio:Ruslingvaj poetoj
4170 Semmelweis

'*4170 *Semmelweis'''* estas asteroido de la asteroida zono.

## Malkovro 
Ĝi estis malkovrita la  de la ĉeĥa astronomino Zdeňka Vávrová elde la Observatorio Kleť, apud České Budějovice.

## Nomo 
Ĝi estis nomita en honoro de la hungara kuracisto Ignaz Semmelweis (hungare: *Semmelweis Ignác Fülöp'', 1818–1865).

## Eksteraj ligiloj 
* 
* 
* 
* 

Kategorio:Asteroidoj de la ĉefa zono
Kategorio:Malkovrita en observatorio Kleť
Kategorio:Malkovrita de Zdeňka Vávrová
Kategorio:Astronomiaj objektoj malkovritaj en 1980
Oeschenbach

**Oeschenbach** estis ĝis la 31-a de decembro 2009 komunumo de la distrikto Aarwangen kaj ekde la 1-a de januaro 2010 komunumo de la administra distrikto Supra Argovio en Kantono Berno, Svislando. Ĝi havis 241 loĝantojn je la 31-a de decembro 2009.

## Geografio 
Oeschenbach situas en la Svisa Mezlando en sudokcidento de la baseno de la rivero Langete, al kiu la rojo *Oeschenbach*, laŭ kiu la vilaĝo nomiĝas, senakvigas la komunuman teritorion tra la rivereto *Ursenbach*. La okcidenta limo de la komunumo estas la akvodislimo inter Emme kaj Langete, kaj do la limo inter la regionoj de Emme-Valo kaj Supra Argovio. La komunumo konsistas el la vilaĝoj Oeschenbach (en sudo de la komunumo), Zullige (en okcidento sur alteco de 713 m s.m.), Rüschhus (oriente de la valo de Oeschenbach sur alteco de 719 m s.m.), Bleue kaj Scheideggerhus (ambaŭ en nordo de la komunumo ĉe la bordo de la rojo Oeschenbach sur alteco de 649 m s.m., Bleue okcidente kaj Scheideggerhus oriente de la rojo), kaj Stampach (en nordokcidento de la komunumo, konsistante el la biengrupoj *Vordere Stampach*, *Hintere Stampach*, *Schattsite* kaj *Schürzelg*, de alteco de 674 ĝis 758 m s.m.).

La teritorio de la komunumo etendiĝas sur areo de 3,90&nbsp;km², de kiuj 30,0% estas kovritaj de arbaro, 64,4% servas por agrikulturo kaj 5,1% por setlado.

## Najbaraj komunumoj 
La komunumo Oeschenbach limas en nordo al Ursenbach, en oriento kaj sudoriento al Walterswil, en sudokcidento al Wynigen, kaj en nordokcidento al Ochlenberg.

## Trafiko 
Tra Oeschenbach pasas la kantona ĉefvojo n-ro 229 de Madiswil al Affoltern en Emme-Valo. La vojo n-ro 1426 krome kondukas de Oeschebach al Wynigen. Al la publika transportreto la komunumo estas konektita per buslinio al Kleindietwil, kiu tamen cirkulas nur de lundo ĝis vendredo kaj nur kvarfoje tage.

## Historio 
La unua dokumenta mencio de Oeschenbach datiĝas el la jaro 841 kiel *Eschibach*. Dum mezepoko la Monaĥejo Sankt-Galo plurfoje estis menciita kiel bienposedanto en Oeschenbach. en la jaro 1287 la Monaĥejo Sankt-Urban fariĝis bienposedanto en Oeschenbach. Kiam la urbo Berno en la jaro 1408 akiris de la Grafoj de Kiburgo la malaltan jurisdikcion pri la vilaĝetoj de Oeschenbach, ĝi nove ordigis la administran apartenon, parto estis atribuita al la Voktejo Trachselwald, la alia duono al la Voktejo Wangen. Nur post la fino de la Helveta Respubliko la bienoj kaj vilaĝoj de Oeschenbach esti reunigitaj kaj submetitaj al la distrikto Aarwangen. Kadre de la administra reformo de la jaro 1831 la politika komunumo Oeschebach estis fondita.

## Blazono 
La oficiala komunuma blazono estis kreita en la jaro 1944. Ĝi montras rojotrabon, kiu simbolas la komunuman rojon kaj arbon, nome fraksenon, kiu kune simbolas la nomon de la komunumo *fraksenorojo* en la germana lingvo *Eschenbach* respektive en la alemana *Oeschenbach*. La ŝildo de la blazono estas ruĝa.

## Vidu ankaŭ 
* Eschenbach

## Notoj kaj referencoj 
## Eksteraj ligiloj 
* Oficiala retejo de la komunumo Oeschenbach
RUHR.2010 – Kulturhauptstadt Europas

eta|300ra|Karboliftejo de la karbominejo *Zollverein*. La eksterfunkcia minejo nun estas eventejo kaj unu el la ĉefaj eventejoj de *RUHR.2010*
**RUHR.2010&nbsp;– Kulturhauptstadt Europas** estis la nomo de projekto, per kiu grandaj entreprenoj kaj ambiciaj politikistoj volis prezenti la Ruhr-regiono en la jaro 2010 kiel *Eŭropan Kulturan Ĉefurbon*. Essen gajnis la kandidatiĝon reprezente 53 urbojn de la Regiona ligo Ruhr (RVR). Per ĉi tiu oni unuafoje konsideris tutan regionon. Kromaj Kulturaj Ĉefurboj estis en la sama jaro Pécs en Hungarujo Pécs kaj Istanbulo en Turkujo, kiuj okazigis similajn programojn.

## Ĉefaj mondonantoj 
La listo de ĉefaj mondonantoj plejparte estas listo de la entreprenoj en la Ruhr-regiono:
* Deutsche Bahn
* E.ON RUHRGAS - gasprodukta entrepreno, kiu maldungis en 2011 milojn da dungintoj
* Franz Haniel & Cie. GmbH|Haniel
* RWE EnergieKulturRuhr
* Sparkassen-Finanzgruppe
* Deutsche Bank
* Flughafen Düsseldorf International - flughaveno, kiu profitis de la RUHR.2010-spektaklo
* Rhein-Ruhr-Edeka
* Hellweg (konstrumaterialoj)
* Hochtief - Konstru-entrepreno, kiun transprenis en 2011 hispana firmao
* ista Deutschland
* KPMG
* Verkehrsverbund Rhein-Ruhr - Entrepreno de la regiona publika transporto, kiu profitis de la RUHR.2010-spektaklo

## Eksteraj ligiloj 
* Retpaĝaro de Ruhr.2010
* Paĝaro pri turismo en la Ruhr-regiono
* biennale-lichtkunst.de
* Ruhr.2010 ĉe wissenschaft2010.de
* Retejo pri Ruhr-regiono kaj RUHR.2010
* Literaturpaĝo pri Ruhr.2010 
* Raporto de la radiostacioj WDR kaj ARTE

Kategorio:Ruhr-regiono
Kategorio:Essen
Kategorio:Ĉefurboj de Eŭropo
Kategorio:Aperis en 2010
Mzuzo

**Mzuzo** aŭ **Mzuzu** estas grandurbo, universitata urbo, centro de diocezo kaj regiona ĉefurbo de Malavio.
eta|180px|Loko Mzuzo en Malavio (en la norda parto)
eta|300px|Vido en Mzuzo

## Bazaj informoj 
* 
* Areo: 48 km²
* Supermara alteco: 1254 m
* Loĝantaro: 175.345
* Horzono: UTC +2
* Telefonkodo:

## Geografio 
Mzuzo situas sur altebenaĵo en la norda parto de la lando. Lilongvo troviĝas 279 km.

## Historio 
Mzuzo ricevis urban statuson en 1985, sed ekde 1947 administris la regionon. Oni fondis la universitaton en 1994.

## Ekonomio 
En la regiono oni kultivas teojn, kaŭĉukojn, tabakojn, kotonojn kaj kafojn. Komence oni plantis la plej grandan (artefaritan) arbaron de Afriko. En la urbo la turismo gravas.

## Trafiko 
Blantyre havas flughavenon kaj 2 ĉefvojojn.

## Fontoj 
* germana Vikipedio

Kategorio:Urboj de Malavio
Jon Huntsman, Jr.

**Jon Meade HUNTSMAN, Jr.** (naskita la ) estas usona politikisto, komercisto, kaj diplomato, kiu servis interalie en la registaroj de kvin usonaj prezidentoj, kaj kiel la subŝtatestro de Utaho, kaj kandidatis por la respublikana prezidenta nomumo en 2012. 

Li laboris por Ronald Reagan en la Blanka Domo; por George H. W. Bush li servis kiel subvicministro pri Komerco, kaj poste (1992-1993) kiel ambasadoro en Singapuro sub Bush kaj Bill Clinton. Sub George W. Bush li servis kiel la Usona Subdelegito pri Komerco, lanĉante globan intertraktadon prikomercan en Doho (Kataro) en 2001 kaj gvidante la enlasiĝon de kaj la Popola Respubliko de Ĉinio kaj la Respubliko de Ĉinio en la Mondan Organizaĵon pri Komerco. 

Huntsman servis ankaŭ kiel la estro de la familia firmao, Huntsman Corporation, kaj elektiĝis Subŝtatestro de Utaho en 2004, reelektiĝante en 2008 per 78% el la voĉoj. Dum la subŝtatestrado, li servis ankaŭ kiel prezidanto de la Asocio de Okcidentusonaj Subŝtatestroj kaj kiel estrarano de la Nacia Asocio de Subŝtatestroj. En aŭgusto 2009, li demisiis por akcepti nomumon kiel la usona ambasadoro al la Popola Respubliko de Ĉinio en la registaro de Barack Obama. Li demisiis en 2011 por esplori prezidentan kandidatiĝon, sed post nesukcesa rezulto en la respublikana antaŭbalotado en Novhampŝiro en januaro 2012, li rezignis pri la kampanjo kaj donis sian subtenon al Mitt Romney.

Huntsman (same kiel Romney) estas el eminenta mormona familio; la patro de lia patrino, David B. Haight, estis apostolo de la mormona eklezio, kaj patroflanke li estas kvinageneracia posteulo de la mormona pioniro Parley P. Pratt. Li ne finis la mezlernejon, demisiiante kiel lernanto por esti klavaristo en la rokmuzika bando Wizard. (Poste li gajnis la diplomon GED.) Li servis junulaĝe kiel mormona misiisto en Tajvano, kaj post la [universitata diplomiĝo li kaj lia familio loĝis tie. Sekve, li flue parolas la ĉinan lingvon, kio helpis al li en la ambasadorado. 

Kategorio:Usonaj politikistoj
Kategorio:Utaho
Kategorio:Anglaj usonanoj
Kategorio:Ambasadoroj de Usono en Ĉinio
Kategorio:Ambasadoroj de Usono en Singapuro
Kategorio:Eklezio de Jesuo Kristo de la Sanktuloj de la Lastaj Tagoj
4171 Carrasco

'*4171 *Carrasco'''* estas asteroido de la asteroida zono.

## Malkovro 
Ĝi estis malkovrita la  de la usona astronomino Carolyn S. Shoemaker elde la Observatorio de la Monto Palomar, apud San-Diego (Kalifornio, Usono).

## Nomo 
Ĝia nomo honoras "*Juan Carrasco''", noktan helpanton en la Observatorio Palomar; operacianton de la Teleskopo Hale.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Carolyn S. Shoemaker
Kategorio:Astronomiaj objektoj malkovritaj en 1982
Westfield CENTRO

**Westfield CENTRO** (ĝis la 31a de aŭgusto 2021: *Centro Oberhausen* , propra skribmaniero: Centr*O*) estas la nomo de vendejaro en Oberhausen. Ĝi konsistigas la koraĵon de la *Neue Mitte* de la urbo.

## Evoluo 
Kadre de la ŝanĝiĝo de la ekonomia strukturo en la Ruhr-regiono la 143-hektara industritereno de la ŝtalfandejo *Gutehoffnungshütte* en Oberhausen ne plu estis uzata. La urbo Oberhausen serĉis nun kapitaldonantoj, kiuj financu novan uzeblecon de la tereno. En 1991 la angla kapitaldonantaro *Stadium* akiris parton de la tereno, por tie evoluigi la gameton por *Neue Mitte Oberhausen*.
eta|300ra|Rigardo sur la ĉefpasejo
Modelo de la vendejaro estis la brita vendejaro *Meadowhall* nordoriente de Sheffield. Okulfrape similaj strukturoj estas ekzemple rekoneblaj je la *Oase* kaj la longaj pasejoj de la vendejaro. La kostoj sumiĝis je pli ol 2 miliardoj da germanaj markoj. En 1992 komenciĝis la malkonstruado de malnovaj uzinaj instalaĵoj. La oficiala dato de la komenco de la konstrulaboroj estis la 24-a de septembro 1994. Post kiam la urbo Oberhausen iam en la 1970-aj jaroj eksfunkciigis la lastajn tramliniojn, ĝi malfermis la 21-an de junio 1996 novan tramlinion, kiu konektas Mülheim, la malnovan, dezertiĝontan urbocentron kaj la nordon de Oberhausen kun la Nova Centro. La 12-an de septembro 1996 la vendejaro malfermiĝis, sammonate ankaŭ la eventejo Areno por proks. 13000 spektantoj.

## Literaturo 
* 

## Eksteraj ligiloj 
* Hejmpaĝo de Westfield CENTRO
* Filmo pri la konstruado de Centro

[eta|centre|500ra|Promenejo de de Centro Oberhausen, vidita de la [Gasometro Oberhausen]]

Kategorio:Oberhausen
Kategorio:Vendejoj
Kategorio:Vendejaroj
Listo de ĉefministroj de Rumanio

eta|dekstra|Flago de la ĉefministro de Rumanio
Jen listo de ĉefministroj de la moderna rumana ŝtato en la periodo ekde formiĝo de la Unuiĝintaj Princlandoj ĝis nun.

La politikaj pozicioj de la ĉefministroj, en la tempo antaŭ divido al politikaj partioj, estas markitaj per:

La politikaj pozicioj de la ĉefministroj, en la tempo post divido al politikaj partioj, estas markitaj per:

## Listo de ĉefministroj 
De 1859 ĝis 1862 ambaŭ princlandoj, Moldavujo kaj Valaĥio, havis apartajn registarojn oficantajn en Iași kaj Bukareŝto. En 1862 Alexandru Ioan Cuza ŝanĝis la konstitucion unuigante la registaron kiu de tiam oficis en Bukareŝto.

## Eksteraj ligiloj 
* Rumanaj ministraroj  
* La oficiala retpaĝo de rumana ministraro  

!
Rumanio
Dick Garcia

**Dick Garcia** (naskiĝis kiel *Richard Joseph Garcia* la 11-an de majo 1931 en Novjorko) estas usona ĵazgitaristo de moderna ĵazo. Li muzikis kun Charlie Parker kaj Bill Evans.

## Vivo kaj verkado 
Garcia komencis ludi gitaron en la aĝo de naŭ jaroj kaj ricevis en 1944/45 lecionojn. En 1950 li muzikis ĉe Tony Scott, en 1952 ĉe George Shearing. Dum ĉi tiu tempo ankaŭ okazis la kunverkado je du titoloj de Charlie Parker - ''Don't Blame Me*  kaj *Ornithology*.En 1955 Garcia laboris ĉe Joe Roland, en 1956 ĉe Aaron Sachs kaj denove ĉe Tony Scott en 1955/56. Kun ties kunmuzikado ekestis lia propra muzikalbumo *A Message From Garcia*, je kiu ankaŭ kunmuzikis Bill Evans. Post tio Garcia laboris kiel liberprofesia muzikisto, reiris tamen en 1959 al George Shearing. Li krome kunverkis surdiskigojn kun Milt Buckner, Joe Puma kaj Lennie Hambro.

## Diskoj 
* Dick Garcia Quartet/Quintet: *A Message From Garcia*  (Dawn, 1956) kun Bill Evans, Tony Scott, Gene Quill, Frank Isola
* Charlie Parker: *The Bird Flies Deep* (Atlantis, 1945-53)
* Tony Scott *Both Sides of Tony Scott* (RCA/Fresh Sound, 1956)
* Aaron Sachs Sextet: *Jazzville Vol. 3* (Dawn/Fresh Sound, 1956)
* George Shearing: *The Swinging's Mutual* (Capitol Jazz, 1960/61)

## Literaturo 
* Martin Kunzler: *Jazzlexikon*, Reinbek,. Rowohlt, 1993
* Bielefelder Katalog 1988 & 2002
* Hanns E. Petrik: *Bill Evans*, Schaftlach, Oreos, 1989
* Richard Cook kaj Brian Morton: *The Penguin Guide to Jazz on CD'', 6-a eldono, Londono, Penguin, 2002 ISBN 0-14-017949-6.

## Referencoj 
Kategorio:Ĵazgitaristoj
Kategorio:Usonaj muzikistoj
Sakramento (Mormonismo)

La **Sakramento**, en la Eklezio de Jesuo Kristo de la Sanktuloj de la Lastaj Tagoj, estas la termino por la rito, ĝenerale solenata ĉiudimanĉe, en kiu post pastra konsekrado oni distribuas al la kunvenintoj panon kaj akvon kiel simbolojn de la repaciga sinofero de Jesuo Kristo. La "Sakramenta Kunveno" estas la plej kerna Diservo de la Mormona semajno. Nur pastroj (de aŭ la aarona aŭ la melkicedeka ordeno) povas konsekri la simbolojn, sed ankaŭ diakonoj kaj instruistoj partoprenas en la distribuado. La eklezio permesas, ke nemembroj ricevu la panon kaj akvon, sed ne kredas ke tio havas religian valoron.

Kategorio:Mormonismo
Parley P. Pratt

**Parley P. PRATT, Sr.** (n. la 12-an de aprilo, 1807 - m. la 13-an de majo, 1857) estis frua gvidanto de la Movado de la Sanktuloj de la Lastaj Tagoj, kaj (kune kun la pli juna frato Orson Pratt) en 1835 fariĝis unu el la fondaj membroj de la Kvorumo de la Dek du Apostoloj. Li estis misiisto, poeto, religia verkisto, redaktoro de la revuo ''The Latter-day Saints' Millenial Star'' (Jarmila Stelo de la Sanktuloj de la Lastaj Tagoj). Li partoprenis la mormonan migradon al Utaho en 1847 sub Brigham Young.

Li naskiĝis en Burlington (Novjorkio). Post edziĝo li iris kun la edzino al la regiono de Klevlando, Ohio. Li fariĝis adepto de restaŭrisma baptista sekto, sed dum vizito al la familio en Novjorkio en 1830, li legis la Libron de Mormono, konvinkiĝis pri ĝia vereco, kaj aliĝis al tiu movado.

En 1857, la jura edzo de lia 12-a edzino murdis lin.

Kategorio:Mormonismo
Kuujjuaq

eta|200px|maldekstra|Infanoj de Kuujjuaq
eta|maldekstra|200px|Virinoj en tiama Fort Chimo en ĉ. 1900
**Kuujjuaq** (prononci "Kuĝuak") estas nord-kebekia vilaĝo en Nunaviko (Kebekio, Kanado). Ĝia unua nomo estis Fort Chimo. En vilaĝo estas flughaveno kun du kurejoj.

## Etimologio 
*Kuujjuaq* signifas *La granda rivero*.

## Historio 
La unua kontakto inter inuitaj kaj eŭropaj estis la , kiam moravaj misiistoj alvenis, poste danĝera vojaĝo, en unu inuita kampadejo en la orienta bordo de la rivero Koksoak.

Hodiaŭ, ĝi estas grava centro de Nunaviko. Oni trovas kelkajn hotelojn, unu flughavenon, kelkajn vendejojn kaj unu bankon.

## Demografio 
En 2011, la vilaĝo havis 2132 loĝantojn, kun denseco de 5 loĝantoj/km2.

## Eksteraj ligiloj 
*  Oficiala turisma retejo de Kuujjuaq 
*  La nordaj briloj de Kuujjuaq 

Kategorio:Vilaĝoj de Kanado
Kategorio:Inuitoj
Kategorio:Kebekio
Jan Steen

**Jan Havickszoon Steen** (Leiden, 1625 aŭ 1626 – tie, entombigita 23-an de februaro 1679) estis fama pentristo el Nederlando dum la 17-a jarcento, la tempo de la nederlanda baroka pentroarto. Liaj verkoj estas de malsama kvalito, sed kono pri homoj, humuro kaj gajega uzado de koloroj estas gravaj rekoniloj de liaj verkoj.

## Biografio 
Jan Steen estis la filo de Havick Steen, komercisto en greno kaj bierfaristo, kaj Elisabeth Capiteyn. En 1625 ili geedziĝis kiel rom-katolikoj antaŭ la skabeno sed verŝajne pliposte geedziĝis en kaŝita kirko. Jan estis la plej maljuna el ok infanoj.

Same kiel lia ankoraŭ pli fama samtempulo Rembrandt van Rijn Jan Steen vizitis la latinan lernejon en Leiden. Li ricevis en Utrecht pentro-lecionojn de Nicolaus Knüpfer, germana pentristo de historiaj kaj figurativaj scenoj. Influoj de Knüpfer oni povas trovi en la uzado de kompozicioj kaj koloro de Steen. Alia fonto de inspirateco estis Adriaen van Ostade, pentristo de la kampara vivo, kiu vivis en Haarlem. Ne estas konata ĉu Steen ankaŭ reale estis lernanto de Van Ostade.

eta|250px|maldekstra|La loĝdomo (meze) de Jan Steen
En 1648 Jan Steen aniĝis de la en tiu jaro fondita pentristogildo St. Lucas (Sankta Luko) en Leiden kaj kunlaboris kun Gabriël Metsu. En 1649 Jan Steen ekloĝis ĉe pejzaĝo-pentristo Jan van Goyen en Hago kaj edziĝis al ties filino Margriet.

Ambaŭ pentristoj kunlaboris dum kvin jaroj. En 1654 li aniĝis de la loka civilgvardio. Steen transloĝiĝis verŝajne al Delft, kie li sen multe da sukceso ekspluatis la tavernon *De Slange* (La serpento). La loka ekonomio regresis post eksplodo, konata kiel la tondrobato de Delft, ĉe kio multaj domoj detruiĝis.

Ekde 1656/1657 ĝis 1660 li vivis en Warmond kaj de 1660 ĝis 1670 en Haarlem, kie li trapasis sian plej produktivan periodon. En 1670, unu jaron post la morto de sia edzino, Steen reiris al Leiden, kie li loĝis la reston de sia vivo en la domo kiu li heredis de siaj gepatroj. Li reedziĝis en 1672 kun la vidvino Maria van Egmont, kun kiu li havis du gefilojn.

En 1671 li elektiĝis kiel ĉefo de la artisto-gildo. En 1672 Jan Steen malfermis tavernon *de Vrede* (La paco). En 1674 li denove fariĝis ĉefo de la Sint-Lucasgildo. En tiu tempo li ofte estis akompanata de la pentristo Frans van Mieris. Jan Steen mortis en 1679 kaj estis sepultita en la familia tombo en la Pieters-kirko en Leiden. Lia filino Catherina edziniĝis al la marpentristo Jan Porcellis.

## Bildoj 

Dosiero:Jan Steen 010.jpg|Memportreto kun liuto
Dosiero:Jan Steen - Het Driekoningenfeest.jpg|La tri magoj-festo; ŝtata muzeo, Kassel Germanio
Dosiero:Jan Steen Vrolijke huisgezin.jpg|Gaja familio
Dosiero:Jan Steen - The Satyr and the Peasant Family.jpg|Satiruso
Dosiero:Jan Steen 022 colour version 01.jpg|Bojas hundido kiel faris la hundoj

## Vidu ankaŭ 
* Nederlandaj Internoj
* 10586 Jansteen

Kategorio:Nederlandaj pentristoj
Huntsman Corporation

**Huntsman Corporation** estas usona-globa firmao fabrikanta kaj disvendanta kemiajn produktojn kaj iliajn derivaĵojn. Ĝia ĉefsidejo estas en Sallagurbo, Utaho, Usono. Inter ĝiaj ĉefaj subdividoj estas fakoj pri Antaŭenigitaj Materialoj, Rendimentaj Produktoj, Pigmentoj, Poliuretanoj, kaj Teksaĵaj Efektoj.

Ĝin fondis en 1970 (sub la nomo Huntsman Container Corporation) Jon Huntsman, Sr. (la patro de Jon Huntsman, Jr.). La fondinto restas la prezidanto de la estraro, kaj la nuna kompaniestro estas Peter Huntsman. Kvankam ĝi restas esence familia firmao, en 2005 ĝi ekvendis publikajn akciojn en la Novjorka Borso, kaj en 2007 ĝi partoprenis iom akran polemikon kun pluraj aliaj firmaoj, kiuj alterne provis kaj rifuzis aĉeti ĝin. Finfine ĝi restis sendependa.

## Eksteraj ligiloj 
Oficiala retpaĝaro (anglalingva)
Oficiala ĉinia retpaĝaro (anglalingva) 

Kategorio:Kemiaj firmaoj
Kategorio:Utaho